དེ་ནས་དེ་རིང་གཙོ་བོ་སློབ་ཕྲུག་ཚོར་ཐུག་གི་ཡོད་པ་ཡིན་སྟབས།ངས་ད་ལྟ་བཤད་པ་བཞིན་མིའི་སྒྲིག་འཛུགས་སམ།མིའི་སྤྱི་ཚོགས་ནང་མི་གསར་པ་ཡོང་གིན་ཡོང་གིན་དང་རྙིང་པ་རྫོགས་ཀྱིན་རྫོགས་ཀྱིན་བྱེད་པ་འདི་ཆོས་ཉིད་རེད།ཡིན་ན་ཡང།མིའི་སྤྱི་ཚོགས་དེ་མུ་མཐུད་ནས་གནས་དགོས་ཀྱི་ཡོད།དཔེར་ན།ས་འོག་ནས་ཐོན་པའི་གནའ་རབས་ཀྱི་དངོས་རིགས་དེ་འདྲའི་ཐོག་ནས་ཚོད་དཔག་བྱས་པའི་ནང་བོད་ཀྱི་སྤྱི་ཚོགས་འདི་ཆགས་ནས་ས་ཆ་ཁ་ཤས་ལོ་བཞི་སྟོང༌དང།ས་ཆ་ཁ་ཤས་ལ་ལོ་དྲུག་སྟོང༌།ས་ཆ་ཁ་ཤས་ལོ་བརྒྱད་སྟོང་ཙམ་ཕྱིན་པའི་འགྲེལ་བཤད་བྱེད་ཀྱི་ཡོད་པ་རེད།